OzLabs/hebrew-wiki-articles huggingface dataset:
אביטל שטיין

אביטל הלפרין שטיין (נולדה בשנת 1961) היא מנהלת ודירקטורית ישראלית. ד"ר להוראת מדעים, ממייסדי המכללה האקדמית להנדסה ירושלים, לשעבר מנכ"לית הטכניון ומנכ"לית המועצה להשכלה גבוהה. הייתה שחקנית נבחרת ישראל בכדורסל נשים. 

==ביוגרפיה==
אביטל הלפרין שטיין נולדה בחיפה. ניגנה 12 שנה בפסנתר. מגיל 9 עד 24 שיחקה כדורסל בקבוצות הנשים של מכבי תל אביב, הפועל חיפה ומכבי חיפה. הייתה שותפה לזכייה בגביע המדינה בכדורסל לנשים. בין השנים 1976–1979 הייתה חברת נבחרת ישראל בכדורסל נשים. לאחר מכן התגייסה לצה"ל ושירתה כמדריכת ספורט בחיל הים. עבדה בתחומי בחקר ביצועים וניתוח מערכות.

הייתה ממייסדי המכללה האקדמית להנדסה ירושלים, ובין השנים 2009-1999 כיהנה כמנכ"לית וסגנית נשיא שלה. בשנים 2009–2012 כיהנה כמנכ"לית וסגנית נשיא הטכניון והייתה לאישה הראשונה בתפקיד זה. הייתה נציגת הטכניון במכרז שהוציא ראש עיריית ניו יורק, מייקל בלומברג, לקראת הקמת מכללה טכנולוגית חדשה באי רוזוולט. במכרז זכו הטכניון יחד עם אוניברסיטת קורנל ובכך עקפו למעלה מעשר הצעות של מוסדות אקדמיים מובילים בארצות הברית. 
בין השנים 2012–2013 כיהנה כמנכ"לית המועצה להשכלה גבוהה והוועדה לתכנון ולתקצוב. התפטרה אחרי 8 חודשים בתפקיד.

בשנת 2013 בחר בה המגזין פורבס כאחת מ-50 הנשים החזקות בישראל בכלל וכאישה החזקה ביותר בתחום החינוך בפרט.

בשנים 2016-2015 משמשת כמנטורית ב"תוכנית מנטורים" של ארגון בוגרי מנהל עסקים באוניברסיטה העברית. 

מתגוררת בכפר בן נון נשואה לעו"ד שוקי שטיין. משנת 2011 מעניקים השניים מדי שנה חמש מלגות לנשים המעוניינות ללמוד בטכניון, אך אינן יכולות בשל קשיים כלכליים. שטיין אם לארבעה. נכנסה להיכל התהילה כדורסל נשים

==חברויות ציבוריות==
חברויות ציבוריות בעבר ובהווה:
* דירקטורית חיצונית; מנורה מבטחים, איסתא ואלרן השקעות
* הטכניון - יו"ר ומנהלת קרן טכניון הזדמנויות השקעה שותפות מוגבלת; דירקטור, אמי"ת – מכון אלפרד מאן; חברת דירקטוריון מוסד הטכניון למחקר ולפיתוח 
* חברת האספה הכללית, מוסד שמואל נאמן למחקר מדיניות לאומית
* חברת חבר נאמנים, המכללה האקדמית להנדסה ירושלים
* יו"ר ועדת החינוך, מועצה אזורית גזר
* חברת מועצת המנהלים, תיאטרון ירושלים 
* חברת האספה הכללית, קרן גבריאל שרובר
* חברת המועצה הציבורית לקידום ספורט הנשים בישראל
* חברת חבר הנאמנים, בצלאל.

==קישורים חיצוניים==
* אביטל הלפרין שטיין ב[https://www.anatdraigor.com/82-hof-wbi היכל התהילה כדורסל נשים]
* 
* 
* 
* 

==הערות שוליים==

קטגוריה:מנכ"לי אוניברסיטאות בישראל
קטגוריה:דירקטוריות ישראליות
קטגוריה:דירקטורים ישראלים
קטגוריה:כדורסלניות הפועל חיפה
קטגוריה:כדורסלניות מכבי תל אביב
קטגוריה:כדורסלניות נבחרת ישראל
קטגוריה:סגל הטכניון - מכון טכנולוגי לישראל
קטגוריה:מנהלות ישראליות
קטגוריה:מנהלים ישראלים
קטגוריה:מתמטיקאיות ישראליות
קטגוריה:כפר בן נון: אישים
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1961
קטגוריה:ישראלים שנולדו ב-1961
קטגוריה:בוגרי האוניברסיטה העברית בירושלים: בית הספר למנהל עסקים
R בדג זהב

R בדג זהב (R Doradus, נקרא גם HD 29712) הוא ענק אדום משתנה מסוג מירה הנמצא במרחק של 178 שנות אור (54.6 פארסק) מכדור הארץ בקבוצת הכוכבים דג זהב וקרוב לקבוצת הכוכבים רשת. בהירותו הנראית של הכוכב נעה בין דרגה 6.6 לדרגה 4.8 ורדיוסו הוא 70 ± 515 מיליון ק"מ שהם 50 ± 370 רדיוסי שמש (3.46 יחידות אסטרונומיות). לו הוא היה ממוקם במרכז מערכת השמש הוא היה עולה על מסלולו של מאדים ועל רוב מסלולה של חגורת האסטרואידים.

לכוכב קוטר זוויתי מדיד בין הגדולים ביותר בכל השמים (0.052″ – 0.062″).

לכוכב עוצמת הארה הגדולה פי 6,500 מזו של השמש ומסה של 1.2 מסות שמש. אורך מחזור השינוי באורו של הכוכב אורך 340 יממות והטמפרטורה שלו היא 2,740 קלווין. הכוכב בעל סיווג ספקטרלי של M8IIIe.

==קישורים חיצוניים==

* 

קטגוריה:קבוצת הכוכבים דג זהב
קטגוריה:ענקים מסוג M
קטגוריה:משתני מירה
טוקיטורה

טוקיטורה הוא תבשיל רומני מסורתי, צלי קדירה עשוי בשר בקר ובשר חזיר ברוטב עגבניות, המוגש באופן מסורתי עם ביצת עין וממליגה. הגרסה המולדובנית נקראת tochitură moldovenească והגרסה הטרנסילבנית נקראת tochitură ardelenească.

קיימים מתכונים בשתי גרסאות עיקריות - עם רוטב עגבניות ובלעדיו. המתכון עם רוטב העגבניות אינו המתכון המסורתי אך הוא הנפוץ והמקובל במרבית המסעדות. המתכון ללא רוטב עגבניות מכיל מיצי בשר ושומן חזיר. במתכון המסורתי יש מלבד בשר גם חלקי פנים כגון כבד, כליות, לב, שומן חזיר, בייקון, ונקניקיות מעושנות המטוגנים יחד. המנה מוגשת עם גבינת טלמיה או גבינת בורדוף.

== ראו גם ==
* טוקאנה

== הערות שוליים ==

קטגוריה:המטבח הרומני
קטגוריה:נזיד
יוסף מוצפלדט

יוסף טוסי מוצפלדט (נולד ב-24 בנובמבר 1941, בקאקורטוק, גרינלנד) הוא פוליטיקאי גרינלנדי ממוצא אינואיטי וגרמני.

כיהן כשר האוצר והחוץ בממשלת גרינלנד בין השנים 2009 - 2013. כיהן גם כנשיא המועצה הנורדית המערבית, חבר הפרלמנט של גרינלנד, מנהיג מפלגת אינואיט אטקטיגיט ויושב ראש הפרלמנט של גרינלנד.

בתו היא נוקאקה קוסטר-ולדאו (לשעבר מוצפלדט), זמרת ושחקנית גרינלנדית ואשתו של השחקן הדני ניקולאי קוסטר-ולדאו.

==קישורים חיצוניים==

קטגוריה:אינואיטים גרינלנדים
קטגוריה:פוליטיקאים גרינלנדים
קטגוריה:שרי אוצר
קטגוריה:שרי חוץ
קטגוריה:ילידי 1941
האגודה הבין-לאומית למרכזי הערים

האגודה הבין-לאומית למרכזי הערים (אנגלית: International Downtown Association - IDA) היא ארגון בין-לאומי המוקדש למרכזי הערים ברחבי העולם. מטרת הארגון היא לתת כלים שיאפשרו שיפור התחבורה, המגורים התיירות, והעסקים בעיר באמצעות למידה של המבנה העירוני של הנקודות המרכזיות בערים ועל המבנה הארגוני של מרכז עסקים ראשי ושל האזור הסובב אותו. הארגון נוסד בשנת 2011 וממוקם בעיר וושינגטון הבירה, ארצות הברית ומשתף פעולה עם מוסדות אקדמאיים ברחבי ארצות הברית ובעולם. הארגון מוציא לאור מגזין חודשי בנושא המחקר אודות מרכזי הערים ברחבי ארצות הברית ומארגן כנסים בין-לאומיים בנושא. בנוסף הארגון מאגד תחתיו ארגונים נוספים העוסקים וקשורים למרכזי הערים בעולם בנושא.

== קישורים חיצוניים ==
* 

קטגוריה:תכנון עירוני
קטגוריה:ארגונים בין-לאומיים
השקר הטוב

השקר הטוב (The Good Lie) הוא סרט דרמה אמריקאי הדן בבעיית הפליטים מדרום סודאן וקליטת מספר אלפים מהם בארצות הברית.

הקרנת הבכורה התקיימה בפסטיבל הסרטים הבינלאומי של טורונטו ב-7 בספטמבר 2014 וההקרנות המסחריות החלו ב-3 באוקטובר 2014.

==עלילה==
במהלך מלחמת האזרחים הסודאנית השנייה האחים ממרה, פול, ג'רמיה, תאו, דניאל ואביטל, נוצרים בני אחד השבטים בדרום סודאן, ברחו אחרי שכוחות צבא סודאן שרפו את כפרם וטבחו בהוריהם. לאחר ימים רבים של הליכה במדבר, ששת הילדים האבודים הסודאנים הצטרפו לקבוצת פליטים גדולה אולם נאלצו לעזוב אותה אחרי שאנשי הקבוצה נתפסו על ידי חיילים ואנשים רבים מבין חברי הקבוצה נהרגו. אחרי שהם חצו נהר והלכו לישון בין השיחים, הגיעו חיילים והאח הבוגר - תאו הסגיר עצמו לחיילים וטען שהיה לבד ובכך איפשר לשאר האחים להמשיך במסעם. בסופו של מסע ארוך הקבוצה שנותרה הגיעה למחנה פליטים בקניה אולם דניאל נכנע למחלה ומת.

13 שנים מאוחר יותר, במהלכן ממרה מתנדב לעבוד בבית החולים וטיפח שאיפה להיות רופא, ארבעת האחים שנותרו עלו בגורל להגיע כפליטים לארצות הברית.

היעד המתוכנן עבורם הוא קנזס סיטי במיזורי אולם בהגיעם לארצות הברית אביטל נלקחה ונשלחה למשפחה אומנת בבוסטון כי לפי תקנות חדשות אסור לשלוח בנות לבד, ובקנזס סיטי לא נמצאה משפחה שהייתה מוכנה לקלוט אותה. אין להם מסמכי לידה והם לא ידעו מהו תאריך הלידה שלהם, ולכן קבעה עבורם הפקידה הקולטת את תאריך הלידה כ-1 בינואר, בנימוק שכך תמיד תהייה חגיגה ביום הולדתם.

ממרה, פול, וג'רמיה עלו על מטוס לקנזס סיטי שם הובטח להם שימתינו להם בשדה התעופה. בהגיעם, הגיעה אליהם באיחור קארי דייוויס (ריס וית'רספון), שאין לה מושג על פער התרבויות בין התרבות השבטית המסורתית ממנה באו ובין התרבות האמריקאית ולקחה אותם לדירה שהוכנה עבורם. קארי עובדת בארגון שנטל על עצמו להשיג לבחורים עבודה. בבוקר היא התקשרה אליהם לטלפון שבדירה על מנת לתאם הגעתם לריאיון עבודה אולם הבחורים שלא יודעים מהו טלפון שמעו את הצלצול ולא הבינו שעליהם לענות לשיחה ולכן החמיצו ריאיון עבודה אחד.
אחרי מאמצים מצאה להם קארי מקומות עבודה. פול התקבל לעבוד במחלקת ההרכבה של מפעל לברזים, שם הוא התחבר עם עמיתים לעבודה ונחשף לסמים. ממרה וג'רמיה קיבלו עבודה בחנות מכולת ובנוסף ג'רמיה התנדב בכנסייה המקומית וממרה שרוצה לחסוך כסף ללימודים עבד גם באבטחה.

האחים התגעגעו מאוד לאחותם וניסו להביאה אליהם, ב-1 בינואר, כאשר חגגו ים הולדת, הביאה קארי את אביטל בהפתעה אליהם והתנדבה להוות עבורה משפחה אומנת.

כעבור זמן מה, אביטל קיבלה מכתב ממחנה הפליטים בקניה, בו כתב תיאו שהוא נמצא במחנה. האחים שהיו בטוחים שאחיהם הבכור - תיאו נהרג היו באי-ודאות ואז ממרה החליט שהוא יטוס לקניה ויברר אישית האם מדובר בתיאו או במתחזה.

בהגיעו למשרד המחנה הוא גילה שאין רישומים על תיאו, אולם בעזרת חברים מהתקופה בה היה במחנה הוא הצליח לאתר את תיאו. ממרה ניסה להשיג עבור תיאו ניירות או מקלט מדיני על ידי אחת השגרירויות בקניה, אולם למרות שעבר אישית שגרירות שגרירות לא הצליח להשיג עבור תיאו ניירות. למרות זאת הוא שיקר ואמר לתיאו שיש ניירות. בהגיעם לשדה התעופה נתן ממרה לתיאו את הדרכון שלו ואת הניירות שלו, שלח אותו למטוס ונשאר בעצמו בקניה לעבוד כעוזר רפואי במחנה הפליטים.

==קישורים חיצוניים==
* 

* 
קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי 2014
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:זוכי פרס פול סלבין
שמואל זיסקוביץ' שפירו

מִיכָאִיל אָלֶכְּסַנדרוֹבִיץ' שָפִּירוֹ (ברוסית: Михаил Александрович Шапиро; 4 באוקטובר 1912 - 12 באפריל 1972) היה יהודי סובייטי, שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

== ביוגרפיה ==
נולד תחת שם שמואל בעיר אודסה במשפחת פועלים יהודים. הוא סיים ארבע שנים של בית ספר ועבד יחד עם אביו במפעל לנעליים העירוני. מ-1936 עד 1938 היה בשירות סדיר וגויס שוב עם פלישת הגרמנים לברית המועצות ביוני 1941.

עד דצמבר לחם בחזית הדרומית מספטמבר נפצע באזור רוסטוב על דון. ממאי עד ספטמבר 1942 לחם במסגרת החזית הדרום מערבית שהפכה אז לחזית סטלינגרד שם לחם עד סוף השנה. מאז ינואר 1943 התקדם יחד עם חזית הדרומית המחודשת ובהמשך עם החזית האוקראינית הרביעית והשלישית.ב27 (29) באוגוסט אותה השנה (לפי מקורות אחרים בספטמבר שנה קודם לכן)נפצע ולאחר שיקום מאוקטובר 1944 לחם בחזית הביילורוסית הראשונה.

בפברואר 1943 על חשיפת מטרות אויב תחת אש בקרבות מצפון לרוסטוב על דון במסגרת רגימנט 507 של חיל התותחנים נ"ט זכה במדליה על הצטיינות בקרב. בהמשך השתתף בהגנה ומתקפת נגד על נהר מיאוס.על חשיפת מטרות אויב ועוז קיבל מדליית העוז.

במהלך שחרור אודסה יחד עם רגימנט שלו תקף את כוחות הוורמאכט מעורף בכיוון צפון מערב. במסגרת השתתפות במבצע יאשי-קישינב ב20 וב23–24 באוגוסט הצטיין בזיהוי מטרות אויב וב29 לחודש גם הרים את לוחמי הרגימנט לקרב פנים מול פנים בו חיסל כעשרה לוחמי וורמאכט.

על כך הוצע להעניק לו עיטור הכוכב האדום אך אושר לקבל עיטור התהילה מדרגה השלישית.

באוקטובר 1944 יחד עם הארמייה שלו צורף לחזית הביילורוסית הראשונה. במסגרת מבצע ויסלה-אודר ב14–15 בינואר בסמוך לעיר וורקא במהלך צליחת נהר פיליצה זיהה מעל 9 מטרות אויב, פרץ שדה מוקשים.

ב23 לאותו חודש בעקבות הסוללה העיקרית חיסל 15 מתוך 65 קציני וורמאכט. בראשון לפברואר חצה נהר אודר כיוון הפגזות הרגימנט שלו ומנע מתקפות נגד.

על כך הועמד שוב לעיטור הכוכב האדום וקיבל עיטור התהילה מדרגה שנייה בפקודה מ4 למרץ 1945. נפצע ב-15 בינואר.

ב14 - 16 באפריל עם תחילת הקרב על ברלין בגדה השמאלית של אודר איתר מיכאיל (שמואל) כ9 נקודות לירי תותחים שחוסלו בהצלחה כמו כן חיסל מנשק אוטומטי כ-30 חיילי אויב.

ב-10 במאי קיבל תעודה על חיסול אישי של יותר מ-100 חיילי ורמאכט ובהחלטה מ-15 במאי הוחלט להעניק לו את עיטור התהילה מדרגה ראשונה.

שוחרר מן השירות בסתיו אותה השנה, חזר להתגורר באודסה, עבד בתעשיות שונות בעיר גם כמומחה במרכז לייצור מזון.

נפטר ב-12 באפריל 1972.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1912
קטגוריה:סובייטים שנפטרו ב-1972
פיטר גילמור

ג'ון פיטר גילמור (באנגלית: John Peter Gilmore; 25 באוגוסט 1931 - 3 בפברואר 2013) הידוע בשם פיטר גילמור היה שחקן אנגלי. הוא מוכר בעיקר מהופעתו בתפקיד קפטן ג'יימס אונידין בסדרת הדרמה התקופתית של ה-BBC "קו אונידין" (1971–1980) שיצר סיריל אברהם .

==ביוגרפיה==
גילמור נולד בלייפציג שבגרמניה וגדל בנאנתורפ שבנורת' ריידינג ביורקשייר.

אחרי שעזב את בית הספר בגיל 14 רצה לממש את חלומו ולהיות שחקן. הוא למד באקדמיה המלכותית לאמנות הדרמה (RADA) זמן קצר עד שסולק. כשהתגייס לצבא גילה שיש לו כישרון לשירה ולאחר שחרורו מהצבא הצטרף ללהקת זמרים בשם "זמרי ג'ורג' מיטשל". הם הופיעו במחזות אחדים, אך לא זכו להצלחה לה קיוו. עד מהרה ויתר גילמור על הרצון לשיר והמשיך בקריירת משחק.

הוא שיחק באחד עשר סרטים מסדרת סרטי "Carry On". והופיע בסרטי קולנוע בריטיים רבים נוספים כמו "The Great St Trinian's Train Robbery" (מ-1966), "הו, איזו מלחמה נחמדה" (1969), "ד"ר פייבס" (1971) ו-"Warlords of Atlantis" (מ-1978).

בתחילת הקריירה שלו הופיע על הבמה במחזות זמר כמו בהן המחזמר "Lock Up Your Daughters". בשנת 1960 הוציא סינגל בשם "Follow That Girl". אחרי שזכה להצלחה בתפקיד ג'יימס אונידין, חש גילמור כי הוא הופך להיות מזוהה עם הדמות של קפטן קשוח באונייה.

ב-1984 הופיע גילמור בסדרה "דוקטור הו" במיני-סדרה "Frontios" בדמות ברייזן. עוד השתתף בסדרה "Heartbeat" בפרק "The Frighteners" בתקופתו של ניק ברי . אשתו השלישית אן סטליבראס שיחקה בתפקיד קבוע בסדרה.

===חיים אישיים===
גילמור התחתן שלוש פעמים: לשחקנית אונה סטאבס היה נשוי מ-1958 ועד 1969. השניים אימצו ילד. לג'אן ווטרס היה נשוי מ-1970 ועד 1976, ולאן סטליבראס, ששיחקה לצדו בסדרה "קו אונידין" היה נשוי מ-1987 ועד למותו ב-2013.

פיטר גילמור נפטר בלונדון ב-3 בפברואר 2013 בגיל 81. הוא הותיר אחריו את אשתו השלישית (סטליבראס) ובן בשם ג'ייסון, שאימץ במהלך נישואיו הראשונים.

==פילמוגרפיה==
* (1961) Bomb in the High Street
* (1963) Carry On Cabby
* (1963) Carry On Jack
* (1964) Master Spy
* (1964) Carry On Cleo
* (1965) Every Day's a Holiday
* (1965) I've Gotta Horse
* (1965) Carry On Cowboy
* (1966) Doctor in Clover
* (1966) Don't Lose Your Head
* (1966) The Great St. Trinian's Train Robbery
* (1967) The Jokers
* (1967) Follow That Camel
* (1967) Carry On Doctor
* (1968) Carry On... Up the Khyber
* הו, איזו מלחמה נחמדה (1969) Oh! What a Lovely War
* (1969) Carry On Again Doctor
* (1970) My Lover My Son
* ד"ר פייבס (1971) The Abominable Dr. Phibes
* (1971) Carry On Henry
* (1971) Freelance
* קו אונידין (1971–1980) The Onedin Line
* (1978) Warlords of Atlantis
* איש ללא חת (1979) A Man Called Intrepid
* (1987) The Lonely Passion of Judith Hearne
* סמוך על קולומבוס (1992) Carry On Columbus

==קישורים חיצוניים==
* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:לייפציג: אישים
קטגוריה:אנגלים שנולדו ב-1931
קטגוריה:אנגלים שנפטרו ב-2013
שהינדא שחאדה

שהינדא שחאדה (בערבית: شاهيندا شحاده; נולדה ב-1992) היא דוגמנית ומגישת טלוויזיה ערבייה-ישראלית. היא הופיעה בערוץ 2 בתוכניות בשפה הערבית, ועובדת בחברת מיכל נגרין. גרה בנצרת.

== ביוגרפיה ==
שחאדה נולדה וגדלה בנצרת, ולמדה בתיכון אורית בעיר. אביה הוא איש רשות השידור, המפיק הוותיק, סלים שחאדה, ואחיה הוא בהא שחאדה, עורך וקריין חדשות ראשי ברדיו א-שמס.

== קריירה ==
שחאדה עובדת ומדגמנת בחברת מיכל נגרין. בעבר היא השתתפה בתחרות יופי של המגזר הערבי, בה זכתה בסגנית ראשונה למלכת היופי של המגזר.

שחאדה החלה את הקריירה הטלוויזיונית שלה כמגישת כתבות בהוט צפון.

כיום שחאדה היא העורכת והמגישה של התוכנית "צעירים על הדרך" (בערבית:شباب عالطريق), אחת משלוש התוכניות בערבית שמשודרות כל יום שישי בצהריים בערוץ 2. במסגרת התוכנית יוצאת שחאדה למקומות שונים ברחבי הארץ ומראיינת צעירים ערבים מצליחים. התוכנית עלתה לאוויר בסוף שנת 2015 וזכתה לפרסום רב בעקבות האופן בו היא משלבת צעירים מהחברה הערבית בתוכן הטלוויזיוני.

== קישורים חיצוניים ==
* [https://www.youtube.com/channel/UCQ9bP49VO7uEqOznwi_D0nw כל פרקי "צעירים בדרך"], באתר יוטיוב.

== הערות שוליים ==

קטגוריה:מנחות טלוויזיה ישראליות
קטגוריה:נשות טלוויזיה ישראליות
קטגוריה:דוגמניות ערביות ישראליות
קטגוריה:משתתפות בתחרות מלכת היופי של המגזר הערבי
קטגוריה:נצרת: אישים
קטגוריה:ישראליות שנולדו ב-1992
קטגוריה:ישראלים שנולדו ב-1992
תאווה לחיים (סרט)

תאווה לחיים (באנגלית: Lust for Life) הוא סרט ביוגרפי אמריקאי משנת 1956 בבימויו של וינסנט מינלי המבוסס על ספר בשם דומה משנת 1934 מאת אירווינג סטון. הספר והסרט מספרים על חייו של הצייר ההולנדי וינסנט ואן גוך ויחסיו עם חברו, הצייר פול גוגן.

קירק דאגלס, המופיע בתפקיד הראשי, צבע את שערו לאדמדם וטיפח את תספורתו וזקנו עד שנראה כמעט זהה לדמותו של ואן גוך כפי שמופיעה בציורים שלו.

יוצרי הסרט שיבצו ציורים רבים של ואן גוך תוך השוואתם לנוף האמיתי. בתחילת הסרט הם מודים למוזיאונים הרבים שהסכימו להראות את תמונותיו של ואן גוך שנמצאות ברשותם.

אנתוני קווין זכה בפרס אוסקר לשחקן המשנה הטוב ביותר לשנת 1956.

קירק דאגלאס היה מועמד לפרס אוסקר לשחקן הטוב ביותר אך הפסיד אותו ליול ברינר בסרט המלך ואני. הוא זכה בפרס גלובוס הזהב לשחקן הטוב ביותר - סרט דרמה לשנת 1957.

==תקציר העלילה==
וינסנט ואן גוך (קירק דאגלס) הוא בנו של כומר בעיירה קטנה בהולנד. הוא שאף להמשיך את עיסוקו של אביו ונשלח לשמש ככומר מטיף בעיירת כורים קשי יום בבלגיה. הוא מגיע למסקנה שהטפותיו הדתיות לכורים אינן עושות רושם ומחליט ללמוד את תנאי חייהם בתחילת במקום להטיף להם. הוא יורד למכרה פחם, עובד ומתבונן בעבודת הפרך המסוכנת שהם עובדים, מבוגרים ונערים קטנים. הוא גם התארח בבתיהם ותיאר אותם לאחר מכן בתמונה המפורסמת אוכלי תפוחי האדמה. כשבאים נציגי הכנסייה לבקר אותו הם מוצאים אותו שחור מפחם עם בגדים מלוכלכים וקרועים ומפטרים אותו כי לדעתם הוא מבייש את הכנסייה וכך לא צריך להיראות כומר.

וינסנט חוזר למשפחתו המסתייגת מהתנהגותו פרט לאחיו תיאו (ג'יימס דונלד) שתומך בו כל הזמן, נפשית ופיזית. הוא מבקש את ידה של דודניתו האלמנה קיי אך נדחה על ידה. הוא מתחיל לצייר בשחור אך לא מצליח לבטא בהם את רגשותיו. הוא מתוודע לקריסטין, אם חד-הורית קשת יום וחי אתה ועם ילדה. את רוב הכסף ששולח לו תיאו הוא מוציא על בדים וצבעים ולבסוף, לאחר ריב קשה, היא עוזבת אותו.

תיאו מביא אותו לפריז בה הוא עובד בחברה ליצירות אמנות. וינסנט נפגש שם עם טובי הציירים שאינם מבינים אותו ומזלזלים בציוריו פרט לפול גוגן (אנתוני קווין) המבחין בכישרונו.

וינסנט נשלח לפי בקשתו לארל בדרום צרפת שם מושכים אותו השדות המבהיקים באור השמש עם עובדי האדמה. הוא שוכר בית (הבית הצהוב) ומקווה להקים במקום מושבת אמנים אך אף אחד לא מגיע.

תיאו משכנע את גוגן להגיע לארל ולעבוד עם וינסנט, דבר שיועיל לשניהם.

וינסנט מקבל את גוגן בשמחה ובתקווה שנוכחותו תעזור לו בשיפור ציוריו. כעבור זמן מתפתחים ויכוחים אמנותיים ביניהם שהולכים ומחריפים עד שגוגן מחליט לעזוב אותו. וינסנט נכנס לדיכאון ופוגע בעצמו על ידי חיתוך אזנו.

הוא מבקש מתיאו שיעזור לו להתקבל למוסד לחולי נפש בסאן-רמי כדי להתאושש. שם מתחדשת אצלו חדוות היצירה והוא מצייר ציורי נוף רבים. תיאו מודיע לו שהצליח למכור תמונה אחת שלו בארבע מאות פרנק.

לאחר האשפוז עובר וינסנט לגור באזור כפרי בעיירה אובר-סור-אוּאז, שם הוא נמצא בהשגחה על ידי דוקטור גאשה (אברט סלואן) המעריך את עבודתו ומעודד אותו. וינסנט ממשיך לצייר אבל ההתקפים של מחלת הנפש שלו מתגברים. הוא מרגיש שאינו יכול להעביר את מה שהוא רואה בטבע, אל בד הקנבס ובאחת הפעמים בעת ציור בשדה, הוא יורה בעצמו ומת כעבור זמן קצר כשתיאו לידי מיטתו.

==קישורים חיצוניים==

* 
* [https://www.youtube.com/watch?v=k39hFQitHrE קדימון לסרט "תאווה לחיים"], באתר YouTube

קטגוריה:סרטי 1956
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטים ביוגרפיים אמריקאיים
קטגוריה:סרטים אמריקאיים מבוססי ספרים
קטגוריה:וינסנט ואן גוך
קטגוריה:סרטי קירק דאגלס
קטגוריה:סרטי אנתוני קווין
מדג'ידיה

ה[[מסגד במדג'ידיה]]
מדג'ידיה (ברומנית: Medgidia) היא עיר נמל על תעלת דנובה–הים השחור בחבל דוברוג'ה, רומניה.

היישוב נוסד ב-1848, כאשר השולטן אבדילמג'יט הראשון הושיב במקום, שהיה יריד דגנים, טטרים יוצאי חצי האי קרים - שם היישוב נגזר משמו של השולטן, לפי דרך הביטוי שלו ברומנית. ב-1878 החבל עבר לשלטון רומני לאחר קונגרס ברלין.

ב-17 בפברואר 1968 הוענק ליישוב מעמד של עיר. מדג'ידיה נמצאת במרחק של 41 קילומטרים מקונסטנצה, אליה היא מחוברת בכביש, במסילת ברזל וגם בדרך שיט, באמצעות תעלת דנובה–הים השחור. לפי נתוני 2010 חיים בעיר 44,034 תושבים. מרבית תושבי המקום, יותר מ-72% הם נוצרים אורתודוקסים ורק כ-17% מוסלמים (טטרים וטורקים).

בעיר יש מסגד וכנסייה מהמאה ה-19.

== קישורים חיצוניים ==

* 
* [http://enciclopediaromaniei.ro/wiki/Medgidia Medgidia] באתר של אנציקלופדיה של רומניה

קטגוריה:רומניה: ערים
קטגוריה:רומניה: ערי נמל
קטגוריה:דוברוג'ה
קטגוריה:תעלת דנובה–הים השחור
קטגוריה:יישובים שהוקמו ב-1856
רולנד בירז'י

רולנד בירז'י (בצרפתית: Rolande Birgy; 1913, פריז – 2002, ליוקור (Lieucourt) שבמזרח צרפת) הייתה חסידת אומות העולם מצרפת.

==קורות חיים==
בשנת 1928 הצטרפה בירז'י לארגון "עובדים נוצרים צעירים" . בשנות השלושים הייתה בירז'י חברה במספר תנועות פוליטיות ואידאולוגיות קתוליות וסוציאליסטיות, בהן Le Sillon ו"הקונפדרציה הצרפתית של עובדים נוצריים" . מתוך נאמנות לעקרונותיה, התפטרה ממקום עבודתה כשמעסיקה החל לעבוד עבור הגרמנים, בשנת 1940.

===פעילותה בתקופת השואה===
בתקופת מלחמת העולם השנייה, לאחר כיבוש צרפת בידי גרמניה, החלה בירז'י לעבוד עבור ארגון אוז"ה בניסיון לסייע לילדים יהודים נרדפים.

בירז'י הייתה חברה בסניף של ארגון "עובדים נוצרים צעירים" באנסי , ליד גבול שווייץ, וחלק ממחתרתו של ז'ורז' גארל. בירז'י סיכנה את חייה כדי להעביר יהודים מתחומי משטר וישי, שנשלט על ידי צרפתים משתפי פעולה עם גרמניה הנאצית, לשווייץ. בירז'י השתייכה לרשת מחתרת שנוסדה על ידי תנועת הצופים היהודיים בצרפת, רשת "השישית" בראשות רובר גמזון. בירז'י ליוותה לגבול שווייץ מאות משפחות יהודיות. במקרה אחד לפחות החביאה את היהודים לפני המעבר, למשך מספר שעות, בביתו של כומר כפרי, לפני חציית הגבול. שם המחתרת שלה היה "הברט הכחול" (Béret bleu).

בשנת 1942 נעצרה בירז'י על ידי הגרמנים בחשד שהיא מסייעת ליהודים לעבור את הגבול לשווייץ, אך שוחררה לאחר חודש ומיד שבה לפעילותה המחתרתית.

===לאחר המלחמה===
לאחר המלחמה תמכה בירז'י בתנועה הרפובליקנית העממית. כמו כן הפכה למתנגדת של הפלות מסיבות דתיות.

כאות הוקרה על פעולותיה הוענק לבירז'י אות ההוקרה של ההתנגדות (Croix du combattant volontaire de la Résistance) ובשנת 1983 הוכרה בירז'י על ידי יד ושם בתור חסידת אומות העולם.

עם מותה, ביום הבחירות לנשיאות בצרפת , הזכיר אותה ז'אן מארי לה פן בנאומו בתור לוחמת תנועת ההתנגדות הצרפתית.

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:ילידות 1913
קטגוריה:צרפתיות שנפטרו ב-2002
קטגוריה:צרפתים שנפטרו ב-2002
קורן איזוטרופי

איור המחשה של קורן איזוטרופי של גלי קול. פורסם ב "Popular science", בשנת 1878. בהמחשה, הטבעות כולן שוות ובעלות עובי קבוע לאורך כל ההיקף למרות שהן דועכות ככל שגדל המרחק מהקורן.
קורן איזוטרופי או אנטנה איזוטרופית (באנגלית: Isotropic radiator או Isotropic antenna) הוא מקור קרינה אלקטרומגנטית (או גלים אחרים כמו גלי קול) נקודתי תאורטי הקורן באופן אחיד בעצמה קבועה לכל כוון. לקורן איזוטרופי אין כוון מועדף של קרינה שבו יהיה שבח אנטנה ביחס לכוונים אחרים אלא הקרינה אחידה בכל נקודה על ספירה שמרכזה נקודת הקורן.

קורנים איזוטרופיים משמשים באופן נרחב כמקור השוואה עבור קורנים מעשיים לצורך ביטוי מתמטי של אותם קורנים.

קורן אינו חייב להיות למברטי (היינו המציית לחוק למברט) כדי להיות איזוטרופי. כקורן, גוף שחור כדורי מקיים את שניהם, לעומת גוף שחור שטוח שהוא למברטי ולא איזוטרופי. לעומת זאת השמש היא בקירוב איזוטרופית אך לא למברטית (מכיוון שיש לה תכונות של האפלת שפה).

== פיזיקה ==
בפיזיקה, קורן איזוטרופי הוא מקור נקודתי של קרינה או קול. במרחק, השמש היא קורן איזוטרופי של קרינה אלקטרומגנטית. בתאוריות מודרניות, המפץ הגדול הוא דוגמה נוספת של קרינה איזוטרופית - קרינת הרקע הקוסמית.

=== אנטנות ===

בתורת האנטנות, אנטנה איזוטרופית היא אנטנה היפותטית הקורנת גלי רדיו בכל הכוונים בעצמה זהה. לכן, נאמר שהיא בעלת כווניות של 0dBi (כלומר dB ביחס לאיזוטרופית) בכל כוון.

בפועל, ניתן להוכיח כי קורן קוהרנטי איזוטרופי אינו קיים. שדה הקרינה שלו אינו מסוגל להיות תואם את משוואת הלמהולץ בכל הכוונים באופן סימולטני.

==== מקלט איזוטרופי ====
בתחום המדידה של שדות אלקטרומגנטיים, מקלט איזוטרופי או אנטנה איזוטרופית הוא מכשיר מדידה אשר יקלוט את השדה המלא ללא תלות בסידור הצירים התלת־ממדי שנבחר עבורו.

בפועל מקלט קוואזי-אידיאלי איזוטרופי (כמעט איזוטרופי) מושג על ידי שימוש בשלוש אנטנות אורתוגונליות עם דיאגרמת קרינה סינוסיאלית, כמו זו של דיפול קצר ואנטנות לולאה קטנה.

הפרמטר המשמש להגדרת הדיוק של אנטנה כזו נקרא "הסטייה האיזוטרופית".

=== אופטיקה ===
באופטיקה, קורן איזוטרופי הוא מקור אור נקודתי. השמש ניתנת לתיאור כמקור אור נקודתי בקירוב, עבור מרחקים גדולים. סוגי תחמושות כגון מוץ ונור, בעלי תכונות של קורן איזוטרופי.

=== קול ===
קורן איזוטרופי יהיה רמקול "מושלם" אשר פולט גלי קול בווליום זהה בכל כוון.

== ראו גם ==
* עקום קרינה

== קישורים חיצוניים ==
*חיים מצנר וקירק מקדונלד, [http://www.physics.princeton.edu/~mcdonald/examples/isorad.pdf Isotropic Radiators], המכון הטכנולוגי חולון (HIT) ואוניברסיטת פרינסטון

קטגוריה:אנטנות
נורברט הופר

נורברט גרוואלד הופר (בגרמנית: Norbert Gerwald Hofer; נולד ב-2 במרץ 1971) הוא פוליטיקאי אוסטרי, לשעבר מנהיג מפלגת החירות (FPÖ). בעבר כיהן כשר התחבורה של אוסטריה וכנשיא השלישי של המועצה הלאומית.

== ביוגרפיה ==
הופר נולד ב-1971 בפוראו שבמזרח אוסטריה, גדל בפינקפלד, במדינת המחוז בורגנלנד. קיבל תואר ראשון בהנדסה אווירונאוטית מהמכון הטכני לתעופה באייזנשטט. שירת בצבא אוסטריה כחייל והוצב בגבול הונגריה. מ-1991 עד 1994 עבד כמהנדס מערכות במחלקת ההנדסה של חברת התעופה לאודה אייר.

בשנים 1996–2007 כיהן כמזכיר המפלגה המחוזי של FPÖ בורגנלנד. משנת 2006 מכהן כסגן יו"ר המפלגה במחוז.

לאחר תאונה קשה שעבר עם מצנח רחיפה בשנת 2003 עבר שיקום במשך כחצי שנה, והוא מסתייע במקל הליכה. הוא הצטרף כחבר לארגונים הפילנתרופיים "המועצה האוסטרית להתנדבות" ו"המועצה המייעצת הפדרלית לנכות".

באוקטובר 2013 מונה לנשיא השלישי של המועצה הלאומית של אוסטריה, והחליף בתפקיד את מרטין גראף.

===מועמד לנשיאות אוסטריה===
בינואר 2016 הציגה אותו מפלגת החירות של אוסטריה כמועמד לבחירות לנשיאות מטעמה. הוא זכה בסיבוב הראשון, שנערך ב-24 באפריל, עם הישג לא צפוי של 36% מהקולות, והתמודד בסיבוב השני מול אלכסנדר ון דר בלן, שזכה ב-21% מהקולות. עקב האשמות בהתבטאויות אנטישמיות, הקהילה היהודית באוסטריה התנגדה למועמדותו, והמליצה על ון דר בלן. זו הייתה הפעם ראשונה בתולדותיה שהקהילה היהודית באוסטריה יוצאת בהמלצה פומבית על מועמד לנשיאות. בסיבוב השני ניצח ון דר בלן, שקיבל 50.2% מהקולות, לעומת 49.8% להופר. בעקבות טענות של מפלגת החירות לאי-סדרים בוטלו תוצאותיהן על ידי בית המשפט העליון. נקבעו בחירות חוזרות, ובדצמבר 2016 הפסיד הופר לון דר בלן (ון דר בלן קיבל 53.8% מהקולות לעומת 46.2% להופר).

===בחירות 2017 ואילך ===
לאחר בחירות 2017 הוקמה קואליציה של מפלגת החירות ומפלגת העם האוסטרית בראשותו של סבסטיאן קורץ והופר מונה לשר התחבורה, החדשנות והטכנולוגיה.

במאי 2019 התפוצצה פרשת איביזה, בעקבות חשיפת קלטת בה נשמע מנהיג מפלגת החירות היינץ כריסטיאן שטראכה רוקם עסקת שוחד. בעקבות הפרשה שטראכה התפטר, הקואליציה פורקה והופר מונה למנהיג המפלגה לקראת הבחירות החדשות שהוכרזו לפרלמנט בבחירות עצמם נחלה מפלגתו של הופר מפלה וזכתה לכ-16 אחוזים בלבד מקולות הבוחרים, ירידה של כעשרה אחוזים מבחירות 2017.

ב-1 ביוני 2021 פרש מראשות מפלגת החירות והוחלף על ידי הרברט קיקל.

== חיים פרטיים ==
הופר מתגורר בבורגנלנד. הוא נשוי בשנית, ולו ארבעה ילדים. הוא דובר גרמנית ואנגלית.

== קישורים חיצוניים ==

* 

==הערות שוליים==

קטגוריה:פוליטיקאים אוסטרים
קטגוריה:נכים אוסטרים
קטגוריה:שרי תחבורה
קטגוריה:שרי ממשלת אוסטריה
קטגוריה:שוודים שנולדו ב-1971
דולפי פישר

אדולף (דולפי) פישר (1909 - ?) היה כדורגלן בקבוצות הכח וינה ו"הכח ריגה" ומאמן כדורגל אוסטרי-ישראלי יהודי שאימן בין היתר בקבוצת בית"ר ירושלים.

==קורות חיים==
פישר נולד בשנת 1909 בעיר וינה שבאוסטריה, ושיחק החל מגיל צעיר בקבוצת הפאר האוסטרית-יהודית, הכח וינה, בתפקיד קיצוני שמאלי במשך כ-6 שנים. לאחר מכן עבר לצ'כוסלובקיה ושיחק בקבוצת "פרוסטאוף" מהליגה הראשונה. כעבור 3 שנים הגיע לפינלנד שם אימן את קבוצת "הלסינקי אינטרציונל קלוב".

בשנת 1939 ניסה לחזור למולדתו, וינה, אך המלחמה באזור גרמה לו לעזוב ללטביה, שם אימן וגם שיחק בקבוצת "הכח ריגה".
ב-1941, לאחר ששוטרים רוסים גילו אי-דיוקים בדרכונו, הוגלה לסיביר לתקופה של כ-6 שנים, שם אף המשיך לשחק במספר קבוצות מקומיות. לאחר סיום המלחמה שב למולדתו, וינה, ואימן בקבוצות "נוישטאט" ו"זיגינדורף" מליגת המשנה של וינה.

בשנת 1958 הוזמן לאמן באגודת בית"ר, תחילה כמאמן במבחן של קבוצת הנוער של בית"ר ירושלים. בסוף דצמבר 1958 מונה למאמן הקבוצה הבוגרת של בית"ר ירושלים ואימן אותה עד להחלפתו ביצחק שניאור בסוף העונה.

== הערות שוליים ==

קטגוריה:ישראלים שנפטרו ב-1958
קטגוריה:כדורגלנים אוסטרים
קטגוריה:מאמני כדורגל אוסטרים
קטגוריה:מאמני כדורגל ישראלים
קטגוריה:מאמני בית"ר ירושלים
קטגוריה:כדורגלנים יהודים
קטגוריה:כדורגלני הכח וינה
קטגוריה:עולים בשנות ה-1950
קטגוריה:מאמני כדורגל יהודים
קטגוריה:ישראלים שנולדו ב-1909
וס מורגן

וסלי נתן "וס" מורגן (באנגלית: Westley Nathan "Wes" Morgan; נולד ב-21 בינואר 1984) הוא כדורגלן עבר אנגלי-ג'מייקני ששיחק בעמדת הבלם.

==קריירת מועדונים==
מורגן התחיל את הקריירה שלו במחלקות הנוער של נוטס קאונטי ובדנקריק ובגיל 17 הגיע לזו של נוטינגהאם פורסט. בקיץ קידנמינסטר הארירס על מנת לצבור משחק. ב-12 באוגוסט 2003 ערך את הופעת הבכורה שלו בקבוצה הבוגרת נגד פורט ואלה. עונה לאחר מכן הפך לשחקן קבוע בהרכב הקבוצה. באוקטובר ערך את ההופעה ה-400 שלו במועדון בה הוא גם קיבל את סרט הקפטן.

ב-30 בינואר 2012 חתם בלסטר סיטי ולקראת סיום העונה הפך לקפטן הקבוצה. בעונת עלה עם המועדון לפרמייר ליג לראשונה מזה 10 שנים. ב-21 במרץ 2015 הבקיע את שער הבכורה שלו בלסטר בהפסד 3–4 לטוטנהאם הוטספר. בעונת 2015/2016 מורגן היה שותף לזכייה הראשונה של המועדון באליפות אנגליה. מורגן, הפך לשחקן השלישי בתולדות הפרמייר ליג שמשלים דקות משחק מלאות לאורך כל העונה אחרי גארי פליסטר וג'ון טרי. בנוסף, הוא נכלל בנבחרת העונה בפרמייר ליג ביחד עם חבריו לקבוצה אנגולו קאנטה, ריאד מחרז וג'יימי ורדי. ב-14 במרץ 2017 מורגן הבקיע בניצחון 0–2 נגד סביליה במסגרת ליגת האלופות ובזכות השער הפך לג'מייקני הראשון שמבקיע במפעל.

==קריירה בינלאומית==
מורגן זומן לסגל נבחרת ג'מייקה ב-1 בספטמבר 2013 וכעבור 6 ימים ערך את הופעת הבכורה שלו בנבחרת במשחק נגד . ב-9 בספטמבר 2014 ענד לראשונה את סרט הקפטן. מורגן השתתף עם הנבחרת בגביע הזהב 2015 (בו הגיעה ג'מייקה לגמר), קופה אמריקה 2015 וקופה אמריקה 2016.

==תארים==
; לסטר סיטי
*הפרמיירליג: 2015/2016
*הגביע האנגלי: 2020/2021
*פוטבול ליג צ'מפיונשיפ: 

; אישיים
*נבחרת העונה בפרמייר ליג: 
*נבחרת העונה בפוטבול ליג צ'מפיונשיפ: , , 
*נבחרת העשור בפוטבול ליג: /
*שחקן העונה של לסטר סיטי: 

==קישורים חיצוניים==

קטגוריה:כדורגלנים ג'מייקנים
קטגוריה:בלמי כדורגל אנגלים
קטגוריה:כדורגלנים אנגלים
קטגוריה:בלמי כדורגל ג'מייקנים
קטגוריה:כדורגלני נוטינגהאם פורסט
קטגוריה:כדורגלני לסטר סיטי
קטגוריה:כדורגלני נבחרת ג'מייקה
קטגוריה:כדורגלני קופה אמריקה 2015
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:ג'מייקנים שנולדו ב-1984
קטגוריה:אנגלים שנולדו ב-1984
פייר בוקל

פייר בוקל (בצרפתית: Pierre Bockel; 1914, סנט-אמרין שבצפון-מזרח צרפת – 1995, שטרסבורג) היה כומר קתולי, סופר ועיתונאי, פעיל בתנועת ההתנגדות הצרפתית וחסיד אומות העולם מצרפת.

==קורות חיים==
בוקל למד בבית ספר ביישובו ולאחר מכן הצטרף לקהילה דתית בפריבור. הוא עבר לפריז, החל ללמוד ספרות והתרועע עם אישי תרבות, בהם מקס ז'אקוב ושארל דולן. בשנת 1937 החל ללמוד במכון הקתולי של פריז . לאחר מכן התגייס לצבא צרפת וב-22 ביוני 1940, עם חתימת הסכם כניעת צרפת לגרמניה הנאצית, נפל בשבי אך שוחרר לאחר מספר שבועות.

===פעילותו בתקופת השואה===
בקיץ 1940 החל בוקל לארגן רשת מחתרת בשם Réseau Martial, במטרה לשחרר את חבל אלזס-לורן. בדצמבר 1940 גורשה משפחתו לאלג'יריה ובוקל עצמו החל ללמוד תאולוגיה בליון. במקביל המשיך בפעילותו המחתרתית והיה אחראי על פעילות קבוצת המחתרת באזור קלרמון פראן בפרט ובאזור משטר וישי בכלל. באפריל 1942 סייעה הרשת לבריחתו של אנרי ז'ירו מהשבי הגרמני.

בוקל סייע להפצתו של עיתון מחתרתי שיצא לאור ביוזמתו של פייר שאייה בין השנים 1941–1943, עיתון בשם "מחברותיו של עד ראייה נוצרי" (Les Cahiers du Témoignage Chrétien) . הגיליון הראשון יצא ב-5,000 עותקים. באחת מכותרותיו הראשונות נכתב: "צרפת, היזהרי, פן תאבדי את נשמתך." הגליונות שיצאו ב-1942 יצאו ב-30,000 עותקים, ומהדורה חדשה של הגיליון הראשון יצאה שוב. העיתון דחה את האנטישמיות ואת מדיניותו האנטישמית של משטר וישי. כשלושים חוברות של עיתון זה יצאו במהלך מלחמת העולם השנייה.

בוקל הוסמך לכמורה ביוני 1943 בבזיליקה של גברתנו הקדושה מפורווייר (Basilique Notre-Dame de Fourvière) בליון. הוא היה לוחם בקבוצת מאקי, באזור בו לחם גם אנדרה מאלרו. ביוני 1944 הצטרף לקבוצת מחתרת שביצעה מספר פעולות אנטי-נאציות במחוזות גארון עילית וגר . בין הפעולות היו תקיפת משלוחים צבאיים, חבלה ומארבים. ביולי 1943 הכיר את מאלרו ומאז היו השניים בקשר למשך כל יתר חייהם והתכתבו בשאלות של דת, אמונה ורוחניות. כששני בניו של מאלרו נהרגו בתאונת דרכים ב-1961, ערך בוקל מיסה לזכרם. בוקל כתב כעשרה ספרים, שלושה מהם - על מאלרו ועל קשריהם.

בוקל השתתף בהצלת יהודים. החל בספטמבר 1942, מספר חודשים אחרי המצוד אחר יהודי פריז, ועד שחרור צרפת בסוף 1944, ארגן בוקל מסמכים מזויפים עבור מספר יהודים וכן מקומות מחבוא, ביניהם ביתו. כמו כן הביא לשחרורו של יהודי שנכלא, בעזרת קשריו עם פקידים במשטר וישי.

===אחרי המלחמה===
בשנות החמישים והשישים היה בוקל כומר באוניברסיטת שטרסבורג. הוא ייסד את כתב העת "התנ"ך וארץ הקודש" (Bible et Terre sainte). עד שנות השמונים היה בישוף בקתדרלת שטרסבורג.

פייר בוקל נקבר בתן שבמזרח צרפת.

==הנצחה==
בשנת 1977 קיבל בוקל אות כבוד קתולי מהאפיפיור פאולוס השישי.

בשנת 1988 הוכר בוקל על ידי יד ושם בתור חסיד אומות העולם.

==קישורים חיצוניים==

* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מפקדים בלגיון הכבוד
קטגוריה:מעוטרי מדליית הרזיסטנס
קטגוריה:חברי תנועת ההתנגדות הצרפתית
קטגוריה:צרפתים שנולדו ב-1914
קטגוריה:צרפתים שנפטרו ב-1995
אדריין בותיה

אדריין בותיה (בצרפתית: Adrien Bouthier; 15 באוקטובר 1922 – 24 בדצמבר 2019) היה פעיל בתנועת ההתנגדות הצרפתית וחסיד אומות העולם מצרפת.

==קורות חיים==
בותיה נולד בטראסון-לאווילדיו שבדרום-מערב צרפת ולמד בבית הספר הטכני של חיל האוויר הצרפתי.

===פעילותו בתקופת השואה===
בנובמבר 1942, בהיותו בן 20, נאלץ בותיה לפרוש מהלימודים ונצטווה להתגייס לעבודות כפייה בגרמניה . הוא סירב להתייצב ונאלץ לרדת למחתרת. הוא הצטרף לתנועת ההתנגדות הצרפתית והודות לאימוניו הצבאיים יכול היה להצטרף לכוחות הלוחמים ולהילחם ביעילות. 

ב-1944 שהה בותיה בכפרם של הוריו, שבנייק (Chavagnac) שבמחוז דורדון, כפר שהיה מעוז של המתנגדים למשטר וישי ולגרמניה הנאצית. הוא היה שותף בהצלת מספר יהודים, בהם שני יהודים שנמלטו מבלגיה לצרפת וביקשו מסתור מפני הגרמנים. 

במרץ 1944 תקפה תנועת ההתנגדות הצרפתית כלי רכב גרמנים באזור הכפר והרגה עשרה גרמנים. בתגובה שרפו הגרמנים מספר בתים על יושביהם וסרקו את האזור בחיפוש אחר חברי מחתרת. שני היהודים הבלגים נמלטו אל היער הסמוך. כששמע על כך רץ בותיה ליער בעקבותיהם, חיפש אותם, וכשמצא אותם השיבם לכפר ולביתו, למרות שהאזור, והוא עצמו בפרט, היו תחת אש גרמנית. עקב החשש לשלומם נאלץ להסתירם לאחר זמן מה בביתו של ז'ורז' ז'נגואן (Georges Guingouin), פעיל המחתרת באזור לימוזן - Maquis du Limousin .

==הכרה==
אחרי המלחמה הוענקו לבותיה מדליית ההתנגדות , אות לגיון הכבוד הצרפתי ואותות הוקרה רבים נוספים. 

בשנת 1995 הוכר בותייה על ידי יד ושם בתור חסיד אומות העולם.

נפטר ב-24 בדצמבר 2019.

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מקבלי אות לגיון הכבוד
קטגוריה:חברי תנועת ההתנגדות הצרפתית
קטגוריה:מעוטרי מדליית הרזיסטנס
קטגוריה:צרפתים שנולדו ב-1922
קטגוריה:צרפתים שנפטרו ב-2019
Starz

Starz (מבוטא: סטארז) היא רשת טלוויזיה אמריקאית המשדרת בטלוויזיה בכבלים ובלוויין מאז פברואר 1994. עיקר שידוריה הם סרטי קולנוע וסדרות טלוויזיה מקוריות.

מטה הרשת, ומטה חברת האם MoviePlex ממוקמים בעיירה מרידיאן, קולורדו. ביולי 2015 היו לחברת Starz מעל 30 מיליון מנויים, שהם 26.5% מכלל בתי האב המנויים לטלוויזיה הרב-ערוצית בארצות הברית. חלק מהם מקבלים לפחות את הערוץ המרכזי של הרשת, במסגרת המנוי שלהם לטלוויזיה הרב-ערוצית.

Starz הושק ב־1 בפברואר 1994, ובתחילה הופץ באמצעות מערכות כבלים. שני הסרטים הראשונים ששודרו ברשת, סרטי דרמה שהיו כבני שנתיים באותה תקופה, היו "משחק הדמעות" ו"ניחוח אישה". הרשת החלה עם שישה ערוצים מקוריים, ובהמשך נוספו שבעה ערוצים.

==קישורים חיצוניים==

* 

==הערות שוליים==

קטגוריה:ערוצי טלוויזיה אמריקאיים
S בדג זהב

S בדג זהב (S Doradus) הוא אחד הכוכבים הבהירים ביותר בענן מגלן הגדול (גלקסיית לווין של שביל החלב) ובכלל. הכוכב הוא היפר-ענק עם בהירות מוחלטת של 10- אך בגלל מרחקו הרב מכדור הארץ הוא לא ניתן לראיה ללא טלסקופ. הכוכב נמצא במרחק של 169,000 שנות אור (51,815 פארסק) מכדור הארץ וממוקם בקבוצת הכוכבים דג זהב. S בדג זהב הוא הכוכב הבהיר ביותר בצביר הכוכבים NGC 1910 הממוקם בענן המגלני הגדול. הכוכב מסוג משתנה כחול ובהיר וטמפרטורה של 20,000 קלווין. עוצמת הארתו של הכוכב גדולה פי מיליון מזו של השמש. מסתו של S בדג זהב היא 45 מסות שמש, והרדיוס הוא 100–380 רדיוסי שמש.

==קישורים חיצוניים==
* 
* 

קטגוריה:קבוצת הכוכבים דג זהב
קטגוריה:היפר-ענקים
קטגוריה:משתנים כחולים ובהירים
קטגוריה:ענן מגלן הגדול
דמויי כחלאים

[[שלדג לבן-החזה.]]
דמויי כחלאים (שם מדעי: Picocoraciae) היא קבוצה של עופות מתת-מחלקת עופות בתראים המכילים 5 סדרות. אלו עופות שונים בגודל קטן עד בינוני, החיים בין הענפים (למעט בני משפחת הקלאויים) וניזונים בעיקר מחרקים ומיצורים דומים, אף שיאכלו גם פירות וזרעים ואצל כמה מינים גם דגים וחולייתנים אחרים. לכולם מקור גדול וחזק - דבר הבולט בעיקר אצל הקלאוניים ואצל הטוקניים וגם אצל הנקריים, בו הם משתמשים בשביל לאחוז במזונם או לסלק מכשולים או לחורר חור בעצים.

ישנם חלוקות אחרות המחשיבות את חלק מהסדרות בקבוצה לקרובות לסדרות אחרות כמו ציפורי שיר, קוקיתאים, טרוגונאים, הואצינאים וטוראקיים.

==מיון==
**סדרה קלאונאים (Bucerotiformes)
***משפחה קלאוניים (Bucerotidae)
***משפחה קלאויים (Bucorvidae) - בה סוג אחד קלאו קרקע
**סדרה דוכיפתאים (Upupiformes)
***משפחה דוכיפתיים (Upupidae) - בה סוג אחד דוכיפת (Upupa )
***משפחה דוכיפתיות עצים (Phoeniculidae)
*קבוצה Picodynastornithes
**סדרה כחלאים (Coraciiformes)
***משפחה שלדגיים (Alcedinidae)
***משפחה כחלים-קרקעיים (Brachypteraciidae)
***משפחה כחליים (Coraciidae)
***משפחה קורוליים (Leptosomidae) - בה סוג ומין יחיד קורול (Leptosomus discolor)
***משפחה שרקרקיים (Meropidae)
***משפחה מומוטיים (Momotidae)
***משפחה טודיים (Todidae) - בה סוג אחד טודי (Todus)
**סדרה נקראים (Piciformes)
***משפחה אוביליים (Indicatoridae)
***משפחה ליביים (Lybiidae)
***משפחה פופיים (Bucconidae)
***משפחה יקמראים (Galbulidae)
***משפחה ברבטים אמריקאים (Capitonidae)
***משפחה ברבטי טוקן (Semnornithidae) - בה סוג אחד ברבט טוקני (Semnornis)
***משפחה מגליימיים (Megalaimidae)
***משפחה נקריים (Picidae)
***משפחה טוקניים (Ramphastidae)

קטגוריה:עופות מפותחים חסרי שיניים
קטגוריה:ענפי בעלי חיים
כחלים קרקעיים

כחלים קרקעיים (שם מדעי: Brachypteraciidae) היא משפחה של עופות מסדרת הכחלאים, האנדמיים ליערות האי מדגסקר. הם מזכירים מאוד כחלים קטנים ואפורים החיים על קרקעית היער הטרופי, ומכאן שמם.

כחלי הקרקע הם עופות בגודל עורב ובעלי מקור גדול וקהה, רגליים חזקות העוזרות לנוע מהר וכנפיים מעוגלות. הם ניזונים מחרקים ומזוחלים שהם מוצאים על קרקע היער. הם ביישנים ומעדיפים להסתתר בצמחייה כשהם נבהלים ולא לעוף. הם אפילו מקננים במחילות על קרקע היער, בניגוד לכחלים האמיתיים.

==סוגים==
במשפחה ארבעה סוגים:
*סוג ומין יחיד כחל קרקע קצר-רגל (Brachypteracias leptosomus)
*סוג ומין יחיד כחל קרקע קשקשי (Geobiastes squamiger)
*סוג ומין יחיד כחל קרקע ארך-רגליים (Uratelornis chimaera)
*Atelornis
**מין כחל קרקע אדמוני (Atelornis crossleyi)
**מין כחל קרקע דמוי-פיטה (Atelornis pittoides)

==קישורים חיצוניים==

* 

קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
קטגוריה:כחלאים
מומוטיים

מומוטיים (שם מדעי: Momotidae) היא משפחה של עופות יער מסדרת הכחלאים החיים ביערות הגשם של אמריקה הדרומית ואמריקה המרכזית.

המומוטיים הם קרוביהם הרחוקים של הכחלים והשלדגים והם בינוניים בגודלם - עד 50 ס"מ אורך, בעלי נוצות מקושטות וזנב גדול המסתיים בשתי נוצות גדולות דמויות טיפה. מקורם חזק, גדול ומעוקל מעט ומסיכה שחורה צובעת את פניהם. המוטמוטיים מעופפים בין הענפים וצדים חרקים וזוחלים קטנים וכן מלקטים פירות. ביערות קוסטה ריקה הם אף נצפו צדות צפרדעים ארסיות.

==מיון==
במשפחה שישה סוגים וארבעה עשר מינים:

*משפחת מומוטיים (Momotidae)
**סוג ומין יחיד מוטמוט טודי (Hylomanes momotula)
**סוג ומין יחיד מוטמוט כחול גרון (Aspatha gularis)
**סוג מומוט (Momotus)
***Momotus mexicanus
***Momotus momota
**סוג בריפטנגוס (Baryphthengus)
***Baryphthengus martii
***Baryphthengus ruficapillus
**סוג Electron
***Electron carinatum
***Electron platyrhynchum
**סוג ומין יחיד מוטמוט גבת טורקיז (Eumomota superciliosa)

==גלריה==
<gallery mode=packed>
קובץ:Russet-crowned Mot-mot - Mexico S4E8487.jpg
קובץ:Tody Motmot 2495428627.jpg
קובץ:Blue-Crowned Motmot (5295741136).jpg
קובץ:Baryphthengus martii -Panama-8.jpg
</gallery>

==קישורים חיצוניים==

* 

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
*
טודי (עוף)

טודי (שם מדעי: Todus) הוא סוג של עוף ממשפחת הטודיים (Todidae) שבסדרת הכחלאים. בני סוג זה אנדמיים לאיים הקריביים ביערות הגשם והם מהקטנים שבבני סדרתם.

הטודים הם עופות ירוקים קטנים בעלי מקור צר ושק אדום בוהק תחתיו. הם חיים בין ענפי היער באיי הקריביים. כל מין חי באי שונה ומתמחה בחיים בו. הם מחפשים חרקים קטנים ועכבישים בין העלים והצמחייה וניזונים גם מזוחלים קטנים, דוחיים ופירות.

==מינים==
*טודי עב מקור (Todus subulatus)
*טודי קובני (Todus multicolor)
*טודי ג'מייקה (Todus todus)
*טודי צר מקור (Todus angustirostris)
*טודי פוארטו ריקו (Todus mexicanus)

==קישורים חיצוניים==

* 

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:כחלאים
ברבטי טוקן

ברבטי טוקן (שם מדעי: Semnornithidae) הם משפחת עופות מסדרת הנקראים ובה סוג אחד - ברבט טוקני (Semnornis).

הברבטים חיים רק ביערות אמריקה הדרומית ובעלי מקור אפור מגודל המכוסה בנוצות דמויות שערות שפם בקצה, ראש כחול או צהוב ומוצק וגוף קטן וצבעוני. אורכם הממוצע 20 ס"מ והם מזכירים טוקנים ננסיים וגם קרובי משפחה שלהם. הם נפוצים בעיקר ביערות סבוכים וניזונים מפירות ומחרקים שהם תופסים.

הברבטים חיים בקבוצות ובעונת הקינון יכולים להיות 19 ציפורים בתוך קן גדול אחד. כך הם גם ישנים בלילה והם משכימי קום בבוקר.

==מיון==
בסוג ברבט טוקני (Semnornis) חיים רק 2 מינים:
*ברבט חד מקור (Semnornis frantzii)
*ברבט הטוקן (Semnornis ramphastinus) 

==קישורים חיצוניים==

קטגוריה:בעלי חיים שתוארו ב-1855
קטגוריה:טקסונים שתוארו בידי ויליאם ג'רדין
קטגוריה:נקראים
ולדימיר גרשנייב

ולדימיר אנאטולייביץ' גרשנייב (ברוסית: Владимир Анатольевич Гречнёв; נולד ב-25 ביולי 1964) הוא כדורגלן עבר רוסי ששיחק בעמדת הקשר, וכיום מאמן. גרשנייב מזוהה בישראל עם קבוצת בית"ר ירושלים בה שיחק 3 עונות, וכונה בפי אוהדיה "גרשון".

==קריירה==
גרשנייב החל את הקריירה שלו בקבוצת הנוער של המועדון הסובייטי מועדון הכדורגל מוסקבה. בשנת 1984 ערך את הופעת הבכורה שלו בקבוצה הבוגרת של המועדון. בסיבוב השני של עונת 1985 הצטרף לקבוצת טורפדו מוסקבה. לאחר פירוק ברית המועצות עבר לקבוצת שלונסק ורוצלב הפולנית שם שיחק במשך כ-2 עונות.

בקיץ 1992, לאחר עליית בית"ר לליגה הבכירה, הצטרף לבית"ר ירושלים כחלק ממסע הרכש לחיזוק הקבוצה יחד עם סרגיי טרטיאק. גרשנייב היה לשחקן משמעותי בעונת האליפות של בית"ר 1992/1993 והרבה להבקיע שערים כאשר בעונתו השנייה בקבוצה הבקיע 19 שערים בכל המסגרות.
בעונת 1995 עזב את בית"ר לאחר שנפצע קשה בברכו וחזר לשיקום בקבוצת טורפדו מוסקבה. לאחר מכן חזר לישראל ושיחק בקבוצת הפועל ראשון לציון, אך לאחר חצי עונה חזר לרוסיה ושיחק בקבוצות שונות עד לפרישתו בשנת 1998.

==קריירת אימון==
לאחר פרישתו שימש כעוזר מאמן בקבוצת חימקי וכמאמן בנוער של מועדון ילדותו. בהמשך שימש גרשנייב מאמן קבוצת הנערים במועדון, ובקבוצת החובבים מועדון הכדורגל מוסקבה. כיום מאמן נוער בטורפדו מוסקבה.

==תארים כשחקן==
* הגביע הסובייטי - זכייה: 1986, סגנות: 1988, 1989, 1991
* מדליית ארד בליגת העל הסובייטית לשנת 1988
* אליפות ישראל (1): 

==קישורים חיצוניים==

==הערות שוליים==

קטגוריה:כדורגלנים רוסים
קטגוריה:כדורגלנים סובייטים
קטגוריה:קשרי כדורגל רוסים
קטגוריה:קשרי כדורגל סובייטים
קטגוריה:מוסקבה: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל ראשון לציון
קטגוריה:כדורגלני טורפדו מוסקבה
קטגוריה:כדורגלנים זרים בישראל
קטגוריה:ספורטאים רוסים בישראל
קטגוריה:מאמני כדורגל רוסים
קטגוריה:רוסים שנולדו ב-1964
פופיים

פופיים (שם מדעי: Bucconidae) הht משפחת עופות מסדרת הנקראים, קרוביהם הרחוקים של הנקרים. הפופיים חיים ביערות ממקסיקו עד לדרום אמריקה הדרומית. 

לפופיים עיניים גדולות, מקור חזק ועבה, רגליים קטנות עם אצבעות מפושקות ודמות מסיכה סביב עיניהם.

הם חיים בעיקר סביב אגן האמזונאס ברחבי אמריקה הדרומית וצפונה עד למקסיקו. הם חיים ביערות, ערבות טרופיות, כרי דשא והרים. הם חיים על ענפי עצים ושם מחפשים חרקים קטנים ופרוקי-רגליים נוספים, אותם הם תופסים עם מקורם החזק.

==מיון==
*משפחה פופיים (Bucconidae)
**סוג Notharchus
**סוג Bucco
**סוג Nystalus
**סוג ומין יחיד פופין אדום גרון (Hypnelus ruficollis)
**סוג ומין יחיד פופין רומחי (Micromonacha lanceolata)
**סוג Nonnula
**סוג ומין יחיד פופין לבן פנים (Hapaloptila castanea)
**סוג ומין יחיד פופין סנוניתי (Chelidoptera tenebrosa)
**סוג Malacoptila
**סוג Monasa

==קישורים חיצוניים==

* 

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:נקראים
סבסטיאו סלגאדו

סבסטיאן סלגדו (בפורטוגזית: Sebastião Salgado; נולד ב-8 בפברואר 1944) הוא צלם ברזילאי, העוסק בצילום דוקומנטרי וצילום עיתונאות.
במהלך הקריירה שלו ביקר סלגדו במעל 120 מדינות בהן עסק בפרויקטי צילום. הוא זכה לתהודה עולמית רחבה ופרסם ספרי צילום רבים. סלגדו זכה במבחר גדול של פרסים ואותות כבוד על עבודתו הצילומית וההומניטרית.

==ביוגרפיה==
סלגדו נולד ב-8 בפברואר 1944, באיימורס, שבמדינת מינאס ז'ראיס בברזיל. הוא החל ללמוד כלכלה וסיים תואר שני באוניברסיטת סאו פאולו. הוא החל לעבוד ככלכלן בארגון הקפה הבינלאומי, ונשלח פעמים רבות לאפריקה מטעם הבנק העולמי, שם גם החל את צעדיו הרציניים הראשונים בצילום. בשנת 1973 הוא עזב סופית את תפקידו ככלכלן והחל לעבוד כצלם, תחילה בצילום עיתונות ובהמשך יותר בתחום הצילום דוקומנטרי. הוא החל לעבוד בסוכנויות צילום, דוגמת סיגמא, גאמה שבפריז ובסופו של דבר, בשנת 1979, בסוכנות מגנום הבינלאומית.

בשנת 1994 עזב את סוכנות מגנום, וביחד עם אשתו הקים סוכנות עצמאית בפריז, שם הציג את תמונותיו. הוא במיוחד נטה לצילומים חברתיים במדינות עולם שלישי ומדינות מתפתחות. החל מ-2001 הוא משמש שגריר של רצון טוב של ארגון יוניצ"ף.

בשנת 1998 הקים יחד עם אשתו ארגון בשם Instituto Terra, העוסק בשיקום יערות גשם והיער האטלנטי.

סלגדו עובד בפרויקטים ארוכי טווח, שהוא יוזם ומתכנן בעצמו. בסופו של דבר הוא מפרסם אותם כספרים.

==קישורים חיצוניים==

* 
* [http://www.institutoterra.org/eng/ Instituto Terra] 
* 

קטגוריה:צלמים ברזילאים
קטגוריה:צלמי עיתונות
קטגוריה:אמנים ברזילאים
קטגוריה:זוכי פרס נסיך אסטוריאס לאמנויות
קטגוריה:שגרירים של רצון טוב - יוניסף
קטגוריה:ברזילאים שנולדו ב-1944
קטגוריה:זוכי פרס הסלבלד
מגליימיים

מגליימיים או ברבטים אסייתיים (שם מדעי: Megalaimidae) היא משפחת עופות מסדרת הנקראים. הם חיים בדרום-מזרח אסיה ביערות טרופים מטיבט עד אינדונזיה. 

לבני משפחה זו הכוללת 2 סוגים ו-26 מינים, גוף בינוני במשקל של עד 200 גרם, עיניים גדולות וראש מגודל, מקור עבה ביותר וגוף ירוק עם ראשים צבועים. הרגליים קצרות ומפושקות לשניים לכל כיוון. המגליימיים הם עופות צמחוניים הניזונים בעיקר מפירות (בעיקר מתאנים) אך גם מחרקים שונים, עכבישים וחולייתנים קטנים. 

==מיון==
*משפחה מגליימיים (Megalaimidae)
**סוג Psilopogon - בו 24 מינים.
**סוג Caloramphus - בו 2 מינים.

==גלריה==
<gallery mode=packed>
קובץ:Yellow-fronted Barbet at Bodhinagala.jpg
קובץ:Burung Takur Besar.jpg
קובץ:Barbu de Formose.jpg
קובץ:Megalaima haemacephala, coppersmith barbet.jpg
</gallery>

==קישורים חיצוניים==

קטגוריה:בעלי חיים שתוארו ב-1852
קטגוריה:טקסונים שתוארו בידי אדוארד בליית
קטגוריה:נקראים
בית מחוקקים חד-ביתי

בית מחוקקים חד-ביתי הוא שיטת ממשל בה סמכויות החקיקה נתונות לגוף אחד בלבד. זאת בניגוד לבית מחוקקים דו-ביתי, המורכב מבית תחתון ובית עליון. בהכללה, בבית מחוקקים דו-ביתי הבית העליון נדרש לאשר הצעות חוק שאישר הבית התחתון כדי שאלה תהפוכנה לחוקים, ולא די באישור הבית התחתון בלבד.

בדרך כלל, השיקול המרכזי לכינון השיטה הפרלמנטרית של בית מחוקקים חד-ביתי הוא חוסר צורך ביצירת שני בתים. שיטת שני הבתים בפרלמנט נועדה, בדרך כלל, להבטיח ייצוג שוויוני למיעוטים אתניים או תת-יחידות בפדרציה. לא אחת שורר מתח בין שני הבתים, כאשר באחד יש רוב לקואליציית מפלגות מסוימת ובשני רוב לקואליציה הנגדית. לעיתים מביא מתח זה לידי כך שבית אחד יחליט על ביטולו של האחר, או על מיזוג שניהם.

בית מחוקקים חד-ביתי נפוץ במדינות קומוניסטיות. עם תום המלחמה הקרה, חלק מהמדינות הקומוניסטיות לשעבר שימרו את השיטה וחלקן העדיפו לכונן בית מחוקקים דו-ביתי. מרבית הדמוקרטיות המערביות הן בעלות מבנה דו-ביתי.

כמחצית ממדינות העולם פועלות במערך של בית מחוקקים חד-ביתי. עם מדינות אלו נמנות ישראל, הרפובליקה העממית של סין, המדינה בעלת האוכלוסייה השנייה בגודלה בעולם, וקריית הוותיקן, שהיא המדינה עם האוכלוסייה הקטנה בעולם.

היתרון המרכזי של השיטה הוא הליך חקיקה פשוט ויעיל יותר. בנוסף, חסידי השיטה טוענים כי בית יחיד מפחית עלויות.

חולשתה העיקרית של השיטה הוא הסיכון שבריכוז הכוח. במדינות בהן בעל הרוב בפרלמנט (הרשות המחוקקת) שולט גם בממשלה (הרשות המבצעת), די בהשגת רוב בבית אחד כדי לשלוט בשתי רשויות שלטוניות. במצב זה קיים הסיכון שמגזרים שונים בחברה לא יזכו לייצוג הולם, כיוון שאין להם יכולת להגיע לכדי לכדי רוב. חולשה נוספת היא קיומו של הסיכון שהחוקים לא יעברו דיון ובחינה מספיקים.

כאמור, שיטה זו נהוגה גם בישראל, בה הבית היחיד של הפרלמנט הוא הכנסת.

== ראו גם ==

* בית מחוקקים דו-ביתי
* בתי מחוקקים לפי מדינה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ממשל ומדיניות
קטגוריה:חקיקה
ברבטים אמריקאים

ברבטים אמריקאים (שם מדעי: Capitonidae) הם משפחת עופות מסדרת הנקראים הנפוצים באמריקה הדרומית ואמריקה המרכזית.

עופות אלה הקרובים לנקרים בעלי ראש גדול ביותר ומקור חזק ומעוקל בקצוות. הם בעלי מסיכה שחורה סביב עיניהם. הנוצות של הגוף צבעוניות והראשים בולטים. עופות אלה בעלי רגליים קטנות ומפושקות לשניים, מה שעוזר להם לאחוז בענפים. הם חיים בין העצים ביערות טרופיים וניזונים מחרקים ומפירות. הם מקננים בעצים מתים.

==מיון==
*משפחה ברבטים אמריקאים (Capitonidae)
**סוג Capito - בו 11 מינים.
**סוג Eubucco - בו 4 מינים.

==קישורים חיצוניים==

* 

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:נקראים
סמיון אלישביץ' שילינגר

סֵמיוֹן אֶלישבִיץ' שִילִינְגֶר (או שפּרִינְגֶר, ברוסית: Семён Элияшевич Шилингер (Шпрингер); 1925 או 1919 - אחרי 1 בינואר 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

== ביוגרפיה ==
התגייס מעיר טרנופול ב-6 במאי 1941. נפצע מספר פעמים במהלך המלחמה ב-9 בספטמבר 1941, ב-10 במאי, 27 באוקטובר ו11 באוקטובר 1944.

ב-16 באוקטובר 1944 במהלך מבצע ריגה ליד עיירת באלדונה חיסל 2 מקלענים ובניהול אש עזר להשתלט על העיירה ללא נפגעים. על כך הועמד להענקת עיטור הכוכב האדום אך אושר לקבל עיטור התהילה מן הדרגה השלישית.

ב-1 בינואר 1945 במהלך הלוחמה עם כוחות ורמאכט באזור סמיגליה (כעת בשטח לטביה) חדר עם יחידתו דרך שדה מוקשים חדר ראשון ליחידת אויב, השתלט על שומר במקום והשיב את הכוח ללא פגע. על כך הוענק לו עיטור התהילה מן הדרגה הראשונה.

מקום קבורתו לא נודע אך יש מסמך ממפקדו לאביו על התאריך בו נהרג: 30 בינואר.

==הערות שוליים==

קטגוריה:אנשי הצבא האדום במלחמת העולם השנייה
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:רוסים שנולדו ב-1925
קטגוריה:נפטרים ב-1945
מסיב מישבל

מסיב מישבל הוא רכס באלפים הפיניניים, השוכן בין עמק מטר (Mattertal) ממערב ועמק סאס (Saastal) ממזרח מדרום לו ניתן למצוא את מסיב מונטה רוזה.

הפיסגה הגבוהה ביותר ברכס היא הדום שגובהה 4,545 מטרים, והוא ההר השלישי בגובהו באלפים והשני בשווייץ.

מקור השם של הרכס הוא קלשון בגרמנית עתיקה שם שניתן לו על ידי האיכרים המקומיים מכיוון שיש בו אוסף פסגות קרובות זו לזו. למעשה ליד פסגת הדום ישנן עוד שתי פסגות משנה קרובות.

מלבד פסגת הדום ברכס ישנן עוד 10 פסגות מעל 4,000 מטרים. בצידו המערבי (הפונה למטרטל) ישנם עשרה קרחונים ואילו בצידו המזרחי שבעה.

==קישורים חיצוניים==

קטגוריה:האלפים הפניניים